Servizis pre e postscolastics: rinovament des iscrizions scomençant dai 10 di Mai
Pubblicato da Redazione il 04/5/10 • nelle categorie Dut par Furlan,L'Altra Stampa
A son 13 lis scuelis primariis coinvoltis pal an scolastic 2010-2011
La campagne si dividarà in dôs fasis: la prime risiervade a chei che a àn za doprât il servizi, la seconde ai gnûfs iscrits
Publicât: 04|05|2010
Di: Udinè e-magazine del Comune di Udine
E partirà ai 10 di Mai la campagne di iscrizion ai servizis integratîfs pre e postscolastics ativâts dal Comun di Udin pal an scolastic 2010-2011. Intal complès a son 13 lis scuelis primariis coinvoltis: “M.B. Alberti”, ”D. Alighieri”, “L. Garzoni”, “A. Neri”, “A. Zardini”, “di Toppo Wassermann”/”G. Pascoli”, “S. Pellico”, “IV Novembre”, “G. Mazzini”, “I. Nievo”, “G. Carducci”, “Div. Alp. Julia” e “San Domenico”. La campagne di iscrizions si articolarà in dôs fasis. Di fat, intal prin periodi la adesion e sarà risiervade dome ai rinovaments. I gjenitôrs che i lôr fîs a jerin za iscrits al servizi pal an scolastic 2009-2010 a varan di prenotâ un apontament necessari par rinovâ la iscrizion e par fâ la eventuâl gnove iscrizion par altris fîs, telefonant tra i 10 e i 21 di Mai. Lis fameis a cjataran a scuele il Manifest informatîf cun dutis lis istruzions (ancje cui numars telefonics di clamâ daûr dal circul che a fasin part) e la gnove domande di iscrizion par cure dai Servizis educatîfs e sportîfs – ufici Servizis pai arlêfs 3-14. Par cheste fase no je previodude nissune limitazion numeriche.
Dome pes scuelis primariis Mazzini, Nievo e Zorutti e je previodude ancje la pussibilitât di prenotâ l’apontament necessari pal rinovament de iscrizion cuntun program di pueste, di cjase o de postazion informatiche preparade li dai uficis de Direzion Didatiche Udin 3, in Vie XXV Aprile 1 (des 8.30 aes 13.00) colegantsi al sît www.comune.udine.it, simpri tra i 10 e i 21 di Mai. Se i gjenitôrs no vuelin fâ la prenotazion par vie informatiche a podaran fissâ l’apontament par telefon simpri intal periodi indicât. I incuintris pal perfezionament des pratichis di rinovament si fasaran tra i 25 di Mai e i 18 di Jugn.
La seconde fase de campagne e je dedicade a chei che a vuelin iscrivi pe prime volte il fi ai servizis ausiliârs pre e postscolastics o che, frecuentant za i servizis postscolastics (polse curte postscolastiche e doposcuele) intal an scolastic 2009/10, no vedin rinovât la iscrizion inte prime fase. I gjenitôrs a podaran presentâ la domande di iscrizion al Servizi Servizis educatîfs e sportîfs – U.S. Servizis pai arlêfs 3-14 – Viâl Ungheria 15, tacant dai 24 di Jugn. Lis domandis a saran acetadis fin a esauriment dai puescj disponibii. Lis domandis no acetadis a saran regjistradis e colocadis in listis di spiete par ordin di rivade.
I modui des domandis di amission a saran disponibii al tiermin de prime fase li dal Comun di Udin – Dipartiment Politichis sociâls, educativis e culturâls – Servizi Servizis educatîfs e sportîfs – U.S. Servizis pai arlêfs 3-14 – in viâl Ungheria 15 e lis Direzions dai Circui Didatics. A saran a disposizion ancje sul sît internet dal Comun di Udin: http://www.comune.udine.it.
I servizis pre e postscolastics a àn tant che obietîf chel di ufrî une poie aes esigjencis dai arlêfs des scuelis primariis e des lôr fameis. Si fasin inte stesse struture scolastiche frecuentade di matine cun modalitâts che a permetin di conciliâ il davuelziment des operazions di assistence e custodie dilunc de permanence inte struture scolastiche e ancje di ativitâts di studi individuâl e par grups piçui, di ativitâts ricreativis, ludichis e educativis in contescj organizâts, par favorî lis esigjencis di studi, di socializazion e di cressite educative di ogni frut.
Intal complès a son cinc lis tipologjiis di servizi ufiertis dal Comun di Udin: il preacet, il postacet curt, il postacet ridusût, il postacet complet e il doposcuele. Il preacet al previôt une ativitât di acet e custodie ludiche e ricreative e di socializazion che e dure al massim 45 minûts prime che a scomencin lis ativitâts scolastichis. Il postacet al consist in piçulis ativitâts ludichis struturadis e al cuvierç il periodi sucessîf ae fin des lezions. Cheste tipologjie di postacet e pues previodi l’ûs de mense – postacet complet – o mancul – postacet ridot (de fin des lezions aes 14.30) o curt (massim 45 minûts de fin des lezions). Al complete il cuadri il servizi di doposcuele, che dopo dal past in mense al previôt ativitâts di studi pomeridian ma ancje acet ludic educatîf. Il servizi si fâs de fin des ativitâts scolastichis fin aes 16.30.
No related posts.
Articoli correlati elaborati dal plugin Yet Another Related Posts.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn eng_Latn